2004R0872 — HR — 06.02.2014 — 018.002







(*)









▼B

UREDBA VIJEĆA (EZ) br. 872/2004

od 29. travnja 2004.

o daljnjim mjerama ograničavanja u odnosu na Liberiju







VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegove članke 60. i 301., uzimajući u obzir Zajedničko stajalište Vijeća 2004/487/ZVSP od 29. travnja 2004. o zamrzavanju financijskih sredstava bivšeg liberijskog predsjednika Charlesa Taylora te s njime povezanih osoba i subjekata ( 1 ), uzimajući u obzir prijedlog Komisije, budući da: (1) Nakon što je Vijeće sigurnosti Ujedinjenih naroda usvojilo Rezoluciju Vijeća sigurnosti UN-a 1521 (2003) koja određuje revidirane mjere u pogledu Liberije kako bi se uzela u obzir promjena stanja u Liberiji, posebno odlazak bivšeg predsjednika Charlesa Taylora i nastavno Zajedničkom stajalištu Vijeća 2004/137/ZVSP od 10. veljače 2004. o mjerama ograničavanja protiv Liberije ( 2 ), Vijeće je 10. veljače 2004. donijelo Uredbu 234/2004 o uvođenju mjera ograničavanja u odnosu na Liberiju ( 3 ). (2) Rezolucija 1532 (2004) predviđa zamrzavanje financijskih sredstava i gospodarskih izvora koji su u vlasništvu ili pod nadzorom bivšeg liberijskog predsjednika Charlesa Taylora, Jewell Howard Taylor i Charlesa Taylora ml. i drugih članova uže obitelji, njegovih bivših visokih dužnosnika te drugih bliskih saveznika i suradnika koje je odredio Odbor Vijeća sigurnosti osnovan na temelju stavka 21. Rezolucije Vijeća sigurnosti UN-a 1521 (2003). (3) Djelovanje i politika bivšeg liberijskog predsjednika Charlesa Taylora i drugih osoba, posebno njihovo iskorištavanje bogatstava Liberije te iznošenje iz zemlje financijskih sredstava i imovine te njihovo skrivanje, u Liberiji uništili su proces prijelaza na demokraciju, kao i uredan razvoj političkih, upravnih i gospodarskih institucija i izvora. (4) S obzirom na negativni učinak iznošenja nezakonito prisvojenih financijskih sredstava i imovine u inozemstvo te korištenje takvih nezakonito prisvojenih financijskih sredstava od strane Charlesa Taylora i njegovih suradnika na narušavanje mira i stabilnosti u Liberiji i u regiji, potrebno je provesti zamrzavanje financijskih sredstava Charlesa Taylora i njegovih suradnika. (5) Zajedničko stajalište 2004/487/ZVSP predviđa provedbu zamrzavanja financijskih sredstava i gospodarskih izvora bivšeg liberijskog predsjednika Charlesa Taylora i članova njegove uže obitelji, bivših visokih dužnosnika i drugih bliskih saveznika i suradnika. (6) Te mjere pripadaju u područje primjene Ugovora i stoga, kako bi se izbjegao bilo kakav poremećaj tržišnog natjecanja, zakonodavstvo Zajednice potrebno je za njihovu provedbu u mjeri u kojoj se odnose na Zajednicu. Za potrebe ove Uredbe treba smatrati se da državno područje Zajednice obuhvaća državna područja država članica na koje se primjenjuje Ugovor, pod uvjetima utvrđenima u tom Ugovoru. (7) Zajedničko stajalište 2004/487/ZVSP također predviđa mogućnost odobrenja određenih izuzeća od zamrzavanja iz humanitarnih razloga ili zbog zapljene imovine radi namirenja duga ili sudskih presuda koje su donesene prije datuma Rezolucije Vijeća sigurnosti UN-a 1532 (2004). (8) Vijeće sigurnosti UN-a izrazilo je svoju namjeru da razmotri hoće li i na koji način financijska sredstva i gospodarske izvore, koji su zamrznuti na temelju Rezolucije Vijeća sigurnosti UN-a 1532 (2004), staviti na raspolaganje Vladi Liberije od onog trenutka kada Vlada uspostavi transparentne računovodstvene i revizijske mehanizme kako bi se osiguralo odgovorno korištenje državnih prihoda, od čega bi neposrednu korist imali građani Liberije. (9) Kako bi se osiguralo da su mjere predviđene u ovoj Uredbi učinkovite, ova Uredba treba stupiti na snagu na dan objave, budući da: DONIJELO JE OVU UREDBU:







Članak 1.

Za potrebe ove Uredbe primjenjuju se sljedeće definicije:

1. „Odbor za sankcije” znači: Odbor Vijeća sigurnosti Ujedinjenih naroda koji je osnovan na temelju stavka 21. Rezolucije Vijeća sigurnosti UN-a 1521 (2003);

2. „financijska sredstva” znači financijska imovina i koristi bilo koje vrste, uključujući, ali ne isključivo: (a) gotovinu, čekove, novčana potraživanja, mjenice, novčane doznake i druga sredstva plaćanja; (b) uložena sredstva u financijskim ustanovama ili drugim subjektima, stanje salda na računima, dugovanja i dužničke obveze; (c) vrijednosne papire i dužničke instrumente kojima se trguje javno ili privatno, uključujući udjele i dionice, potvrde o vrijednosnim papirima, obveznice, mjenice, varante, dužničke vrijednosne papire, ugovore o izvedenicama; (d) kamate, dividende ili druge prihode od ili vrijednost koja je nastala ili je proizvod imovine; (e) kredite, prava prijeboja, jamstva, jamstva da će ugovor biti izvršen prema ugovorenim uvjetima ili druge financijske obveze; (f) akreditive, teretnice, potvrde o prijenosu prava vlasništva; (g) dokumente koji svjedoče o bilo kakvom udjelu u financijskim sredstvima ili financijskim izvorima; (h) bilo koje druge instrumente financiranja izvoza;

3. „zamrzavanje financijskih sredstava” znači sprečavanje bilo kakvog kretanja, prijenosa, izmjene, upotrebe ili bilo kakvog raspolaganja sredstvima koje bi dovelo do bilo kakve promjene u obujmu, iznosu, lokaciji, vlasništvu, naravi, odredištu ili do nekih drugih promjena koje bi omogućile korištenje tih sredstava, uključujući upravljanje portfeljem;

4. „gospodarski izvori” znači imovina bilo koje vrste, tj. materijalna ili nematerijalna pokretna ili nepokretna, koja ne predstavlja financijska sredstva, ali se može koristiti za stjecanje sredstava, robe ili usluga;

5. „zamrzavanje gospodarskih izvora” znači sprečavanje upotrebe istih s ciljem stjecanja financijskih sredstava, robe ili usluga na bilo koji način, uključujući, ali ne isključivo, prodaju, unajmljivanje ili stavljanje pod hipoteku.

Članak 2.

1. Zamrzavaju se sva financijska sredstva i gospodarski izvori koji su u vlasništvu ili pod izravnim ili neizravnim nadzorom bivšeg liberijskog predsjednika Charlesa Taylora, Jewell Howard Taylor i Charlesa Taylora ml., kao i sljedećih osoba i subjekata koje je odredio odbor za sankcije, a navedene su u Prilogu I.:

(a) ostalih članova uže obitelji bivšeg liberijskog predsjednika Charlesa Taylora;

(b) visokih dužnosnika bivšeg Taylorovog režima i drugih bliskih saveznika i suradnika;

(c) pravnih osoba, tijela ili subjekata u vlasništvu ili izravnim ili neizravnim nadzorom gore navedenih osoba;

(d) bilo koje fizičke ili pravne osobe koja djeluje u ime ili prema uputama gore navedenih osoba.

2. Nikakva financijska sredstva ili gospodarski izvori ne stavljaju se na raspolaganje, izravno ili neizravno, u ili za korist fizičkih ili pravnih osoba, subjekata ili tijela navedenih u Prilogu I.

3. Zabranjeno je svjesno i namjerno sudjelovanje u aktivnostima čiji je cilj ili učinak izravno ili neizravno izbjegavanje mjera iz stavaka 1. i 2.

Članak 3.

1. Odstupajući od članka 2., nadležna tijela država članica kako su navedena u Prilogu II. mogu odobriti oslobađanje nekih zamrznutih financijskih sredstava ili gospodarskih izvora ili stavljanje na raspolaganje nekih zamrznutih financijskih sredstava ili gospodarskih izvora, ako nadležno tijelo utvrdi da su dotična financijska sredstva ili gospodarski izvori:

(a) potrebni za podmirivanje osnovnih troškova, uključujući plaćanje prehrambenih proizvoda, najamnine ili hipoteke, lijekova i medicinskog liječenja, poreza, premija osiguranja i komunalnih naknada;

(b) namijenjeni isključivo za plaćanje opravdanih honorara i za naknadu troškova pružanja pravnih usluga;

(c) namijenjeni isključivo za plaćanje naknada ili usluga za redovito održavanje ili upravljanje zamrznutim financijskim sredstvima ili gospodarskim izvorima;

pod uvjetom da je nadležno tijelo obavijestilo Odbor za sankcije o namjeri odobrenja pristupa takvim financijskim sredstvima i gospodarskim izvorima i da u roku od dva radna dana od takve obavijesti nije primilo negativan odgovor Odbora za sankcije.

2. Odstupajući od članka 2., nadležna tijela država članica kako su navedena u Prilogu II. mogu odobriti oslobađanje nekih zamrznutih financijskih sredstava ili gospodarskih izvora ili stavljanje na raspolaganje nekih zamrznutih financijskih sredstava ili gospodarskih izvora ako nadležno tijelo utvrdi da su ta financijska sredstva ili gospodarski izvor potrebni za izvanredne troškove i pod uvjetom da je nadležno tijelo obavijestilo Odbor za sankcije o svojoj odluci i da je taj Odbor odobrio tu odluku.

Članak 4.

Odstupajući od članka 2., nadležna tijela država članica kako su navedena u Prilogu II. mogu odobriti oslobađanje nekih zamrznutih financijskih sredstava ili gospodarskih izvora ako su ispunjeni sljedeći uvjeti:

(a) financijska sredstva ili gospodarski izvori podliježu sudskoj, upravnoj ili arbitražnoj zapljeni imovine, koja je utvrđena prije 12. ožujka 2004., ili sudskoj, upravnoj ili arbitražnoj odluci koja je donesena prije tog datuma;

(b) financijska sredstva ili gospodarski izvori koristit će se isključivo za podmirivanje potraživanja osiguranih takvim pravom zapljene imovine ili priznatih valjanima u takvoj odluci, unutar ograničenja koja postavljaju zakoni ili propisi koji uređuju prava osoba koje imaju takva potraživanja;

(c) pravo zapljene imovine ili sudska presuda nije u korist osobe, subjekta ili tijela koje je odredio Odbor za sankcije i koje je navedeno u Prilogu I.;

(d) potvrda da pravo zapljene imovine ili sudska odluka nisu u suprotnosti s javnim poretkom dotične države članice;

(e) nadležno tijelo obavijestilo je Odbor za sankcije o pravu zapljene imovine ili o sudskoj odluci.

Članak 5.

Odgovarajuće nadležno tijelo obavješćuje nadležna tijela ostalih država članica i Komisiju o bilo kakvom odobrenju izdanom na temelju članaka 3. i 4.

Članak 6.

Članak 2. stavak 2. ne primjenjuje se za priljeve na zamrznute račune na ime:

(a) kamata ili drugih zarada na tim računima; ili

(b) dospjelih plaćanja na temelju ugovora, sporazuma ili obveza sklopljenih ili nastalih prije datuma kada su ti računi postali podložni ovoj Uredbi,

pod uvjetom da su sve te kamate, druge zarade i plaćanja zamrznuti u skladu s člankom 2. stavkom 1.

Članak 7.

Članak 2. stavak 2. ne sprečava financijske ustanove da na zamrznute račune upisuju financijska sredstva koja doznače treće stranke u korist navedene osobe ili subjekta, pod uvjetom da se svaki takav priljev na te račune zamrzava. Financijske ustanove bez odgode obavješćuju nadležna tijela o takvim transakcijama.

Članak 8.

1. Ne dovodeći u pitanje pravila koja se primjenjuju na izvješćivanje, povjerljivost i čuvanje poslovne tajne te odredbe članka 284. Ugovora, fizičke i pravne osobe, subjekti i tijela dužni su:

(a) dostaviti odmah nadležnim tijelima u državama članicama, navedenima u Prilogu II., informacije koje bi mogle olakšati poštovanje ove Uredbe, npr. račune i iznose koji su zamrznuti u skladu s člankom 2., i to u državama u kojima imaju sjedište ili poslovni nastan ili u kojima se trenutačno nalaze, kao i Komisiji, izravno ili preko tih nadležnih tijela;

(b) surađivati s nadležnim tijelima navedenima u Prilogu II. pri provjeri tih informacija.

2. Dodatne informacije koje Komisija izravno primi stavit će na raspolaganje nadležnim tijelima u državama članicama kojih se to tiče.

3. Informacije dostavljene ili primljene u skladu s ovim člankom koriste se samo u svrhu za koju su dostavljene ili primljene.

Članak 9.

Fizička ili pravna osoba, skupina ili subjekt koji je proveo zamrzavanje financijskih sredstava ili gospodarskih izvora ili nije stavio na raspolaganje takva financijskih sredstva u dobroj vjeri, pod uvjetom da su te aktivnosti u skladu s ovom Uredbom, njezini direktori ili zaposlenici ne snose odgovornost za te radnje ako se ne dokaže da je zamrzavanje financijskih sredstava i gospodarskih izvora izvršeno kao rezultat nemara.

Članak 10.

Komisija i države članice odmah obavješćuju jedni druge o poduzetim mjerama na temelju ove Uredbe te međusobno dostavljaju druge odgovarajuće informacije kojima raspolažu u vezi s ovom Uredbom, a posebno informacije koje prime o poteškoćama oko kršenja ili provedbe odredaba te provođenja sudskih odluka nacionalnih sudova.

Članak 11.

Komisija ima ovlasti:

(a) izmijeniti Prilog I. na temelju određenja Vijeća sigurnosti ili Odbora za sankcije; i

(b) izmijeniti Prilog II. na temelju informacija koje dostave države članice.

Članak 12.

Države članice utvrđuju pravila o sankcijama koje se primjenjuju na povrede odredaba ove Uredbe te poduzimaju sve potrebne mjere kako bi osigurale njihovo provođenje. Predviđene sankcije moraju biti učinkovite, razmjerne i odvraćajuće. Države članice bez odgode obavješćuju Komisiju o tim pravilima nakon stupanja na snagu ove Uredbe te ju obavješćuju o naknadnoj izmjeni.

Članak 13.

Ova se Uredba primjenjuje:

(a) unutar područja Zajednice, uključujući njezin zračni prostor;

(b) u zrakoplovu ili na plovilu u nadležnosti države članice;

(c) na fizičku osobu, gdje se god nalazila, koja je državljanin neke države članice;

(d) na pravnu osobu, skupinu ili subjekt koji su u skladu sa zakonom države članice registrirani ili osnovani;

(e) na pravnu osobu, skupinu ili subjekt koji posluju unutar Zajednice.

Članak 14.

Ova Uredba stupa na snagu na dan objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.

▼M5









PRILOG I.

Popis fizičkih i pravnih osoba, tijela i subjekata iz članka 2.

▼M17 —————

▼M5

2. Viktor Anatoljevitch Bout (alias (a) Butt, (b) Bont, (c) Butte, (d) Boutov, (e) Vitali Sergitov). Datum rođenja: (a) 13.1.1967., (b) 13.1.1970. Brojevi putovnica: (a) 21N0532664, (b) 29N0006765, (c) 21N0557148, (d) 44N3570350. Ostali podaci: poslovan čovjek, trgovac i prijevoznik oružja i ruda.

▼M11 —————

▼M10 —————

▼M17 —————

▼M12 —————

▼M17 —————

▼M5

10. Baba Jobe. Datum rođenja: 1959. Državljanstvo: gambijsko. Ostali podaci: bivši direktor Gambia New Millenium Air Company. Bivši član Parlamenta Gambije. U zatvoru u Gambiji.

11. Joseph Wong Kiia Tai. Ostali podaci: izvršni direktor Oriental Timber Company.

▼M15 —————

▼M12 —————

▼M17 —————

▼M9 —————

▼M5

16. Sanjivan Ruprah (alias Samir Nasr). Datum rođenja: 9.8.1966. Brojevi putovnica: (a) D-001829-00, (b) D-002081-00. Ostali podaci: poslovan čovjek, bivši zamjenik ravnatelja Ureda za pomorska pitanja.

▼M18 —————

▼M17 —————

▼M11

21. Charles Taylor (Junior) (alias (a) Chuckie Taylor, (b) Charles McArthur Emmanuel Roy M. Belfast, (c) Junior Charles Taylor II). Ostali podaci: (a) suradnik, savjetnik i sin bivšeg predsjednika Liberije Charlesa Taylora s kojim je i dalje u vezi, (b) trenutačno mu se sudi u Sjedinjenim Američkim Državama).

22. Charles Ghankay Taylor (alias (a) Charles MacArthur Taylor, (b) Jean-Paul Some, (c) Jean-Paul Sone). Datum rođenja: (a) 1.9.1947., (b) 28.1.1948. Ostali podaci: (a) bivši predsjednik Liberije, (b) trenutačno mu se sudi u Den Haagu.

▼M17 —————

▼M21 —————

▼M5

26. Benjamin D. Yeaten. (alias Benjamin D. Yeaton). Datum rođenja: (a) 28.2.1969., (b) 29.2.1969. Mjesto rođenja: Tiaplay, Nimba County. Liberijska diplomatska putovnica D00123299 (vrijedi od 10.2.1999. do 9.2.2001., datum rođenja: 29.2.1969.). Ostali podaci: bivši direktor Special Security Services. Bivši voditelj Special Security Unit u Liberiji.

▼M19

27. Richard Ammar Chichakli (alias (a) Ammar M. Chichakli; (b) Jehad Almustafa; (c) Jehad Almusara; (d) Jhad Almustasa). Adresa: (a) 225 Syracuse Place, Richardson, Texas 75081, SAD; (b) 811 South Central Expressway Suite 210 Richardson, Texas 75080, SAD, (c) 51 Churchill Ave., Reservoir VIC 3073 , Australija. Datum rođenja: (a) 29.3.1959.; (b) 10.7.1967. Mjesto rođenja: (a) Sirija; (b) Deirazzor, Sirija. Državljanstvo: SAD. Broj putovnice: 002680351 (sirijska putovnica, izdana 25.4.2007., ističe 24.4.2013.).Ostali podaci: (a) Broj socijalnog osiguranja: 405 41 5342 ili 467 79 1065; (b) broj vozačke dozvole: 099711346 (izdala država Victoria, Australija); (c) ovlašteni javni računovođa i ovlašteni istražitelj prijevara; (d) službenik društva San Air General Trading. Datum uvrštenja na popis iz članka 6. točke (b): 30.11.2005.

▼M17 —————

▼M7

29. Abidjan Freight. Adresa: Abidjan (Côte d’Ivoire).

30. Air Cess (alias (a) Air Cess Equatorial Guinea, (b) Air Cess Holdings, Ltd, (c) Air Cess Liberia, (d) Air Cess Rwanda, (e) Air Cess Swaziland (Pty.) Ltd, (f) Air Cess, Inc. 360-C, (g) Air Pas, (h) Air Pass, (i) Chess Air Group, (j) Pietersburg Aviation Services & Systems, (k) Cessavia). Adresa: Malabo, Ekvatorska Gvineja; (b) P.O. Box 7837, Sharjah, Ujedinjeni Arapski Emirati; (c) P.O. Box 3962, Sharjah, Ujedinjeni Arapski Emirati; Islamabad, Pakistan; (e) Entebbe, Uganda.

31. Air Zory (alias (a) Air Zori, (b) Air Zori, Ltd). Adresa: (a) 54 G.M. Dimitrov Blvd., BG-1125, Sofija, Bugarska; (b) 6 Zenas Kanther Str., 1065 Nikozija, Cipar. Ostali podaci: većinski vlasnik udjela je Sergei Bout.

32. Airbas Transportation FZE (alias (a) Air Bas, (b) Air Bass, (c) Airbas Transportation, Inc., (d) Aviabas). Adresa: (a) P.O. Box 8299, Sharjah, Ujedinjeni Arapski Emirati; (b) 811 S. Central Expressway, Suite 210 Richardson, Teksas 75080, SAD. Ostali podaci: Sergei Bout osnovao ga je 1995.

33. ATC, Ltd. Adresa: Gibraltar, Ujedinjena Kraljevina.

34. Bukavu Aviation Transport. Adresa: Demokratska Republika Kongo.

35. Business Air Services. Adresa: Demokratska Republika Kongo.

36. Centrafrican Airlines (alias (a) Centrafricain Airlines, (b) Central African Airways, (c) Central African Air, (d) Central African Airlines). Adresa: (a) P.O. Box 2760, Bangui, Srednjoafrička republika; (b) c/o Transavia Travel Agency, P.O. Box 3962, Sharjah, Ujedinjeni Arapski Emirati; (c) P.O. Box 2190, Ajman, Ujedinjeni Arapski Emirati; (d) Kigali, Ruanda; (e) Ras-al-Khaimah, Ujedinjeni Arapski Emirati.

37. Central Africa Development Fund. Adresa: (a) 811 S. Central Expressway, Suite 210, Richardson, Teksas 75080, SAD; (b) P.O. Box 850431, Richardson, Teksas 75085, SAD.

38. CET Aviation Enterprise (FZE). Adresa: (a) P.O. Box 932 – C20, Ajman, Ujedinjeni Arapski Emirati; (b) Ekvatorska Gvineja.

39. Chichakli & Associates, PLLC (alias (a) Chichakli Hickman-Riggs & Riggs, PLLC, (b) Chichakli Hickmanriggs & Riggs). Adresa: 811 S. Central Expressway, Suite 210, Richardson, Teksas 75080, SAD. Ostali podaci: računovodstvene i revizorske usluge.

40. Continue Professional Education, Inc. (alias Gulf Motor Sales). Adresa: 811 S. Central Expressway, Suite 210, Richardson, Teksas 75080, SAD.

41. Daytona Pools, Inc. Adresa: 225 Syracuse Place, Richardson, Teksas 75081, SAD.

42. DHH Enterprises, Inc. Adresa: 811 S. Central Expressway, Suite 210, Richardson, Teksas 75080, SAD.

43. Gambia New Millennium Air Company (alias (a) Gambia New Millennium Air, (b) Gambia Millennium Airline). Adresa: State House, Banjul, Gambija.

44. IB of America Holdings, Inc. Adresa: 811 S. Central Expressway, Suite 210, Richardson, Teksas 75080, SAD.

45. Irbis Air Company. Adresa: ul. Furmanova 65, Office 317, Almaty, Kazahstan 48004. Ostali podaci: osnovan 1998.

46. Moldtransavia SRL. Adresa: Aeroport MD-2026, Chisinau, Moldova.

47. Nordic, Ltd. (alias Nordik Limited EOOD). Adresa: 9 Fredrick J. Curie Street, Sofija, Bugarska 1113.

48. Odessa Air (alias Okapi Air). Adresa: Entebbe, Uganda.

49. Orient Star Corporation (alias Orient Star Aviation). Adresa: 811 S. Central Expressway, Suite 210, Richardson, Teksas 75080, SAD.

50. Richard A. Chichakli, P.C. Adresa: (a) 811 S. Central Expressway, Suite 210, Richardson, Teksas 75080, SAD. (b) P.O. Box 850432, Richardson, Teksas 75085, SAD.

51. Rockman, Ltd. (alias Rokman EOOD). Adresa: 9 Fredrick J. Curie Street, Sofija, Bugarska 1113.

52. San Air General Trading FZE (alias San Air General Trading, LLC). Adresa: (a) P.O. Box 932, Ajman, Ujedinjeni Arapski Emirati; (b) P.O. Box 2190, Ajman, Ujedinjeni Arapski Emirati; (c) 811 S. Central Expressway, Suite 210, Richardson, Teksas 75080, SAD. Ostali podaci: glavni direktor je Serguei Denissenko.

53. Santa Cruz Imperial Airlines. Adresa: (a) P.O. Box 60315, Dubai, Ujedinjeni Arapski Emirati; (b) Sharjah, Ujedinjeni Arapski Emirati.

54. Southbound, Ltd. Adresa: P.O. Box 398, Suite 52 and 553 Monrovia House, 26 Main Street, Gibraltar, Ujedinjena Kraljevina.

55. Trans Aviation Global Group, Inc. Adresa: 811 S. Central Expressway, Suite 210, Richardson, Teksas 75080, SAD.

56. Transavia Network (alias (a) NV Trans Aviation Network Group, (b) TAN Group, (c) Trans Aviation, (d) Transavia Travel Agency, (e) Transavia Travel Cargo). Adresa: (a) 1304 Boorj Building, Bank Street, Sharjah, Ujedinjeni Arapski Emirati; (b) P.O. Box 3962, Sharjah, Ujedinjeni Arapski Emirati; (c) P.O. Box 2190, Ajman, Ujedinjeni Arapski Emirati; (d) Ostende Airport, Belgija.

57. Vial Company. Adresa: Delaware, SAD.

58. Westbound, Ltd. Adresa: P.O. Box 399, 26 Main Street, Gibraltar, Ujedinjena Kraljevina.

▼M18









PRILOG II.

Internetske stranice za informacije o nadležnim tijelima iz članka 3. stavaka 1. i 2., članka 4. točke (e), članaka 5. i 7., članka 8. stavka 1. točaka (a) i (b) i članka 8. stavka 2. te adresa za slanje obavijesti Europskoj komisiji

BELGIJA

http://www.diplomatie.be/eusanctions

BUGARSKA

http://www.mfa.bg/en/pages/135/index.html

ČEŠKA

http://www.mfcr.cz/mezinarodnisankce

DANSKA

http://um.dk/da/politik-og-diplomati/retsorden/sanktioner/

NJEMAČKA

http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

ESTONIJA

http://www.vm.ee/est/kat_622/

IRSKA

http://www.dfa.ie/home/index.aspx?id=28519

GRČKA

http://www.mfa.gr/en/foreign-policy/global-issues/international-sanctions.html

ŠPANJOLSKA

http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx

FRANCUSKA

http://www.diplomatie.gouv.fr/autorites-sanctions/

▼M20

HRVATSKA

http://www.mvep.hr/sankcije

▼M18

ITALIJA

http://www.esteri.it/MAE/IT/Politica_Europea/Deroghe.htm

CIPAR

http://www.mfa.gov.cy/sanctions

LATVIJA

http://www.mfa.gov.lv/en/security/4539

LITVA

http://www.urm.lt/sanctions

LUKSEMBURG

http://www.mae.lu/sanctions

MAĐARSKA

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

MALTA

http://www.doi.gov.mt/EN/bodies/boards/sanctions_monitoring.asp

NIZOZEMSKA

www.rijksoverheid.nl/onderwerpen/internationale-vrede-en-veiligheid/sancties

AUSTRIJA

http://www.bmeia.gv.at/view.php3?f_id=12750&LNG=en&version=

POLJSKA

http://www.msz.gov.pl

PORTUGAL

http://www.min-nestrangeiros.pt

RUMUNJSKA

http://www.mae.ro/node/1548

SLOVENIJA

http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/

SLOVAČKA

http://www.foreign.gov.sk

FINSKA

http://formin.finland.fi/kvyhteistyo/pakotteet

ŠVEDSKA

http://www.ud.se/sanktioner

UJEDINJENA KRALJEVINA

www.fco.gov.uk/competentauthorities

Adresa za slanje obavijesti Europskoj komisiji:

European Commission

Service for Foreign Policy Instruments (FPI)

EEAS 02/309

B-1049 Brussels

Belgium

E-pošta: relex-sanctions@ec.europa.eu